

**NAVODILO PACIENTOM ZA ODVZEM BLATA ZA PRESEJALNI TEST OKULTNE KRVI**

Preiskavo kri v blatu uporabljamo za odkrivanje bolezni prebavil, velik pomen ima v zgodnjem odkrivanju rakavih obolenj črevesja.

Pri sestri na odvzemu / oddelku dobite posodice za blato z žličko. Odvzeti je potrebno vzorce blata treh različnih odvajanj.

**Postopek zbiranja vzorca blata:**

Priporoča se odvzem treh vzorcev blata (tri različna odvajanja v treh različnih, najbolje zaporednih dneh). Med odvzemom posameznih vzorcev ne sme miniti več kot dva dni. Blato ne sme priti v stik z vodo ali urinom v straniščni školjki.

Postopek:

* Izpraznite mehur in splaknite straniščno školjko.
* V školjko položite papir ali tanko plastično vrečko.
* Opravite veliko potrebo.
* Z žličko na pokrovu posodice odvzemite za lešnik velik vzorec blata s treh različnih mest blata.

**Pred vzorčenjem upoštevajte naslednja navodila za čim večjo zanesljivost**:

* Testiranje preložite za nekaj dni, če imate krvaveče hemeroide ali menstruacijo (vzorci se odvzamejo 3 dni po zaključeni menstruaciji).
* Testiranje preložite, če imate drisko.
* Nekaj dni pred testiranjem ne uživajte aspirina (in drugih protivnetnih zdravil), antacidov, rektalnih zdravil in odvajal.

**Na rezultat analize ne vpliva zaužita hrana, predhodna prehrambena dieta ni potrebna.**

Vzorce označite z imenom in priimkom, datumom rojstva ter datumom odvzema in prinesite na Odvzemno enoto v Bolnišnico Topolšica v čim krajšem času.

**Vzorce hranite na hladnem**, saj sobna temperatura povzroči hiter razpad krvi, kar lahko da lažno negativen rezultat.

Enota za laboratorijsko diagnostiko

Vodja laboratorija:

Eva Lozič, MSc, spec. med. biokem.